Author: BARTKO Michal
Last saved by: MV SR

Predkladacia správa

Návrh zákona, ktorým sa mení zákon Národnej rady Slovenskej republiky                      č. 171/1993 Z. z. o Policajnom zbore v znení neskorších predpisov, bol vypracovaný Ministerstvom vnútra Slovenskej republiky mimo Plánu legislatívnych úloh vlády Slovenskej republiky na rok 2002. 

Návrh predmetného zákona si kladie za cieľ vytvorenie zodpovedajúcich organizačných predpokladov fungovania vyšetrujúcich orgánov. Dôvodom navrhovanej úpravy je stanovisko návštevy expertov Generálneho riaditeľstva Európskej únie pre spravodlivosť a vnútorné záležitosti (JAI) na Slovensku v dňoch 8. až 10. apríla 2002 v ktorom sa Ministerstvu vnútra Slovenskej republiky odporúča vytvorenie pracoviska justičnej polície, ktorej by malo nahradiť súčasne existujúcu sekciu vyšetrovania                          a kriminalisticko-expertíznych činností Policajného zboru a taktiež aj vytvorenie nezávislého inštitútu kriminalisticko-expertíznej činnosti. 

Navrhované zmeny možno považovať za začiatok procesu, ktorý by mal byť zavŕšený zásahom do viacerých právnych predpisov, ktoré upravujú postavenie a úlohy vyšetrujúcich orgánov. 

Návrh predmetného zákona bol zaslaný do medzirezortného pripomienkového konania ministerstvám, všetkým ostatným ústredným orgánom štátnej správy, štátnym orgánom ako aj ostatným dotknutým subjektom. K návrhu predmetného zákona neboli zo strany pripomienkujúcich uplatnené žiadne zásadné pripomienky. Pripomienky legislatívneho charakteru boli do návrhu zapracované. Vyhodnotenie medzirezortného pripomienkového konania je uvedené v osobitnej časti. 

Návrh zákona sa predkladá bez rozporov.